32004R0729
L 113/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 729/2004 НА КОМИСИЯТА
от 15 април 2004 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че
(1)
За да осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки, които се отнасят до класирането на стоките, предмет на приложението към настоящия регламент.
(2)
Регламент (ЕИО) № 2658/87 определя общите правила за интерпретиране на Комбинираната номенклатура. Тези правила се прилагат също за всяка друга номенклатура, която е изцяло или частично базирана на нея или която добавя допълнителни подразделения към нея, и която е създадена от специфични разпоредби на Общността с оглед прилагането на тарифни и други мерки, свързани с търговията на стоки.
(3)
Като резултат от тези общи правила стоките, описани в колона 1 на таблицата, дадена в приложението, се класират в код по КН, показан в колона 2, по силата на причините, показани в колона 3.
(4)
Уместно е да се предвиди, че обвързващата тарифна информация, която е издадена от митническите органи на държавите-членки по отношение на класирането на стоки в Комбинираната номенклатура, но която не е в съответствие с настоящия регламент, може за период от три месеца да продължи да се ползва от държателя като резултат от член 12, параграф 6 от Регламент (ЕИО) № 2913/92 на Комисията от 12 октомври 1992 г. относно създаване на Митнически кодекс на Общността (2).
(5)
Комитетът по Митническия кодекс не е изразил становище в рамките на срока, определен от председателя по отношение на продукти № 1, 2, 4 и 5 от приложената таблица.
(6)
Мерките, предвидени в настоящия регламент, са в съответствие със становището на Комитета по Митническия кодекс по отношение на продукт 3 от приложената таблица,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 на таблицата в приложението, се класират в Комбинираната номенклатура под кодове по КН, посочени в колона 2.
Член 2
Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се използва за период от три месеца съгласно член 12, параграф 6 от Регламент (ЕИО) № 2913/92.
Член 3
Настоящият регламент влиза в сила на двадесетия ден след публикуване му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 април 2004 година.